ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-1649/98

υποβολή: Anna Karamanou (PSE) προς την Επιτροπή

(29 Μαΐου 1998)

Θέμα: Το άγχος στην εργασία και οι συνέπειές του

Σύμφωνα με πρόσφατη έρευνα του Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας, η οποία πραγματοποιήθηκε στα 15 Κράτη Μέλη της Ε.Ε., περισσότεροι από ένας στους τρεις Ευρωπαίους υποφέρουν από άγχος που τους προκαλεί η εργασία τους. Με βάση τα ευρήματα της έρευνας, το φαινόμενο αυτό αυξάνεται σταθερά και πλήττει σε μεγάλη συχνότητα τους Ευρωπαίους εργαζόμενους, καθώς 9-12 % των ανδρών και 9-11 % των γυναικών στην Ε.Ε. είναι εκτεθειμένοι κατά το μεγαλύτερο μέρος του ωραρίου εργασίας τους σε μεγάλου βαθμού στρες, με σοβαρές συνέπειες στην υγεία και στη δημιουργικότητά τους

Ερωτάται η Ευρωπαϊκή Επιτροπή με ποιους τρόπους προτίθεται να παρέμβει και τι μέτρα σκοπεύει να λάβει για την αντιμετώπιση του προβλήματος.

Απάντηση του κ. Flynn εξ ονόματος της Επιτροπής

(13 Ιουλίου 1998)

Μια από τις προτεραιότητες του προγράμματος εργασίας της Επιτροπής για την υγεία και την ασφάλεια στο χώρο εργασίας για τα έτη 1996-2000 ήταν η ανάλυση της αναγκαίας δράσης σε κοινοτικό επίπεδο για την πρόληψη του άγχους κατά την εργασία. Εν μέρει η απόφαση αυτή βασίστηκε σε μία μελέτη του 1994 για την Επιτροπή σχετικά με το σχεδιασμό και την παροχή αποτελεσματικής καθοδήγησης ως προς το άγχος που συνδέεται με την εργασία.

Η Συμβουλευτική Επιτροπή για την Ασφάλεια, την Υγιεινή και την Προστασία της Υγείας στο Χώρο Εργασίας διερεύνησε το ζήτημα και οι συστάσεις της στην έκθεσή της παρέχουν πολύτιμη βάση για τις μελλοντικές ενέργειες της Επιτροπής. Το 1998 η Επιτροπή προτίθεται να προωθήσει την έκθεση της Συμβουλευτικής Επιτροπής από κοινού με το Ευρωπαϊκό Γραφείο για την Υγεία και την Ασφάλεια στο Χώρο Εργασίας και το Ευρωπαϊκό Ίδρυμα για τη Βελτίωση των Συνθηκών Διαβίωσης και Εργασίας.
ΓΡΑΠΤΗ ΕΡΩΤΗΣΗ P-1817/98

υποβολή: Hilde Hawlicek (PSE) προς την Επιτροπή

(29 Μαΐου 1998)

Θέμα: Συμμετοχή των Χωρών της Κεντρικής και Ανατολικής Ευρώπης (ΧΚΑΕ) στο πιλοτικό πρόγραμμα 1999 για πολιτιστικές δράσεις

Το τρέχον έτος 1998 λήγει το πρόγραμμα Kaleidoscope. Το επόμενο έτος 1999 θα λήξει το πρόγραμμα Raphael. Σήμερα ευρίσκεται στο στάδιο της προετοιμασίας ένα κοινό πολιτιστικό πρόγραμμα πλαίσιο το οποίο πρόκειται να αρχίσει το έτος 2000.

Το έτος 1999 θα είναι ένα μεταβατικό έτος για πολιτιστικές δράσεις, κατά το οποίο ορισμένα στοιχεία του νέου προγράμματος πλαισίου θα περιλαμβάνονται ήδη σε ένα πιλοτικό πρόγραμμα, δεδομένου ότι το κοινοτικό δίκαιο δεν επιτρέπει την παράταση του Kaleidoscope.

Λαμβάνοντας υπόψη ότι από τις 2-4 Ιουλίου θα διεξαχθεί στο Γκρατς (Αυστρία) διάσκεψη με θέμα: "Διαχείριση της αλλαγής - Πολιτιστικές πτυχές της ευρωπαϊκής ολοκλήρωσης και της διεύρυνσης της ΕΕ", καθώς και το γεγονός ότι στη γνωμοδότησή μου για την έκθεση του ΕΚ σχετικά με το Ατζέντα 2000 επεσήμανα ήδη τη σημασία του πολιτισμού για τις ΧΚΑΕ, μπορεί η Επιτροπή να ανακοινώσει εάν οι ΧΚΑΕ θα μπορέσουν να συμμετάσχουν στο πιλοτικό πρόγραμμα για πολιτιστικές δράσεις το 1999; Εάν ναι, ποιές χώρες θα μπορέσουν να συμμετάσχουν και υπό ποίους όρους;

Απάντηση του κ. Oreja εξ ονόματος της Επιτροπής

(23 Ιουλίου 1998)

Οι χώρες της Κεντρικής και Ανατολικής Ευρώπης (ΧΚΑΕ) που έχουν ζητήσει να συμμετάσχουν, το 1999, στο πρόγραμμα Raphaλl - το μόνο κοινοτικό πολιτιστικό πρόγραμμα εν ισχύι στην ημερομηνία αυτή - είναι οι ακόλουθες: Βουλγαρία, Τσεχική Δημοκρατία, Εσθονία, Ουγγαρία, Λετονία, Λιθουανία, Πολωνία, Ρουμανία, Σλοβακική Δημοκρατία και Σλοβενία.

Εξάλλου, η Επιτροπή υπέβαλε πρόσφατα, στο Συμβούλιο και στο Κοινοβούλιο, την πρόταση σχετικά με το "Πρώτο Πρόγραμμα Πλαίσιο της Ευρωπαϊκής Κοινότητας για τον Πολιτισμό (2000-2004)"(1).

Παράλληλα, η Επιτροπή θα ξεκινήσει, το 1999, προπαρασκευαστικές ενέργειες για το πρόγραμμα, των οποίων τους όρους επεξεργάζεται επί του παρόντος. Οι ενδεχόμενες προϋποθέσεις για τη συμμετοχή των ΧΚΑΕ στις εν λόγω ενέργειες εξετάζονται, στο πλαίσιο αυτό, με τη μεγαλύτερη δυνατή προσοχή από την Επιτροπή.

(1) έγγρ. COM(1998) 266 τελικό.
ΓΡΑΠΤΗ ΕΡΩΤΗΣΗ E-2258/98

υποβολή: Miguel Arias Cañete (PPE) προς την Επιτροπή

(22 Ιουλίου 1998)

Θέμα: ΕΓΤΠΕ - Τμήμα Εγγυήσεων στην Ολλανδία, 1986-1995

Μπορεί η Επιτροπή να αναφέρει ποιό είναι το συνολικό ποσό που έλαβε η Ολλανδία κατά τα έτη 1986 έως 1995, από το ΕΓΤΠΕ - Τμήμα Εγγυήσεων,:

- διευκρινίζοντας και την κατανομή κατά κεφάλαια (ποώδεις καλλιέργειες, ζάχαρη, μεταξωτά υφάσματα και μεταξοσκώληκες, άλλοι τομείς ή φυτικά προϊόντα, αμπελοοινικός τομέας, καπνός, γάλα και γαλακτοκομικά προϊόντα, βόειο, πρόβειο, αίγειο και χοιρινό κρέας, αυγά και πουλερικά, λοιπά μέτρα ζωικής παραγωγής, επιστροφές για επεξεργασμένα γεωργικά προϊόντα, επιστροφές για επισιτιστική βοήθεια της ΕΕ, διανομή γεωργικών προϊόντων σε αναξιοπαθούντες, συνοδευτικά μέτρα, μέτρα ανάπτυξης της υπαίθρου εν σχέσει προς τη λειτουργία των αγορών, άλλα μέτρα, εισοδηματικές ενισχύσεις και Ευρωπαϊκό Ταμείο εγγυήσεων Αλιείας);

- και την κατανομή κατά τρόπους (επιστροφές κατά την εξαγωγή, ενισχύσεις για την ανιστάθμιση των τιμών, ενισχύσεις με βάση την έκταση των καλλιεργειών, ενισχύσεις με βάση τον αριθμό των ζώων, επιδοτήσεις προσανατολισμού, ενισχύσεις προς την ιδιωτική αποθήκευση, απόσυρση και συναφείς ενέργειες, αντισταθμιστικά ποσά, συνοδευτικά μέτρα της μεταρρύθμισης της ΚΑΠ, και δαπάνες δημόσιας αποθήκευσης);
ΓΡΑΠΤΗ ΕΡΩΤΗΣΗ E-1650/98

υποβολή: David Bowe (PSE) προς την Επιτροπή

(29 Μαΐου 1998)

Θέμα: Η περμεθρίνη που χρησιμοποιείται στην κατεργασία του ξύλου

Η περμεθρίνη είναι μια ουσία, με βάση το νερό, για την κατεργασία του ξύλου, η οποία χρησιμοποιείται συνήθως στα σπίτια. Μπορεί η Επιτροπή να μας πει εάν εκπονήσει μελέτη σχετικά με τις χρόνιες βλάβες που μπορεί να προκαλέσει το χημικό αυτό προϊόν; Εάν όχι, γιατί; Μπορεί, εν προκειμένω, η Επιτροπή να εξηγήσει γιατί οι συστάσεις για την υγεία και την ασφάλεια που έχουν εγκριθεί στο Η.Β. (όπου είναι δυνατόν να ξανακατοικηθεί ένα σπίτι που ψεκάστηκε με περμεθρίνη μετά οκτώ μόνο ώρες από το ψεκασμό) διαφέρουν από εκείνες που εφαρμόζονται στη Γερμανία (όπου τα σπίτια που έχουν ψεκαστεί με περμεθρίνη πρέπει να απολυμανθούν πριν ξανακατοικηθούν);

Απάντηση του κ. Bangemann εξ ονόματος της Επιτροπής

(15 Ιουλίου 1998)

Η περμεθρίνη χρησιμοποιείται ως βιοκτόνο (π.χ. για την επεξεργασία του ξύλου) καθώς και ως παρασιτοκτόνο στην γεωργία.

Τα παρασιτοκτόνα (φυτοφάρμακα) που χρησιμοποιούνται στη γεωργία διέπονται, σε κοινοτικό επίπεδο, από την οδηγία του Συμβουλίου 91/414/ΕΟΚ σχετικά με την διάθεση φυτοπροστατευτικών προϊόντων στην αγορά(1), η οποία εναρμονίζει τους κανόνες εγκρίσεώς τους και απαιτεί, για τα δραστικά συστατικά τους, εκτίμηση σε κοινοτικό επίπεδο όσον αφορά τους κινδύνους που συνεπάγονται, καθώς και εκτίμηση σε επίπεδο κρατών μελών για τα προϊόντα που τα περιέχουν.

Οι επιπτώσεις της περμεθρίνης στην υγεία και στο περιβάλλον αξιολογούνται στο πλαίσιο της οδηγίας 91/414/ΕΟΚ. Η έκθεση για το δραστικό αυτό συστατικό υπεβλήθη στις 10 Ιουνίου 1998 στην Επιτροπή από το εισηγούμενο κράτος μέλος, την Ιρλανδία. Σύντομα θα οργανωθεί λεπτομερής επιστημονική και τεχνική αξιολόγηση της εν λόγω εκθέσεως, σε κοινοτικό επίπεδο.

Τα προϊόντα για την συντήρηση του ξύλου (μετά το πριονιστήριο) θα καλύπτονται από την οδηγία 98/8/ΕΚ σχετικά με την διάθεση βιοκτόνων προϊόντων στην αγορά(2), την οποία ενέκρινε το Κοινοβούλιο και το Συμβούλιο στις 16 Φεβρουαρίου 1998. Η οδηγία άρχισε να ισχύει στις 14 Μαΐου 1998, με προθεσμία εφαρμογής της, εκ μέρους των κρατών μελών, την 13 Μαΐου 2000. Η εν λόγω οδηγία ορίζει ότι ένα δραστικό συστατικό που πρόκειται να ενσωματωθεί σε βιοκτόνο προϊόν, πρέπει πρώτα να εγκρίνεται σε κοινοτικό επίπεδο και να εγγράφεται σε κατάλογο εγκεκριμένων ουσιών (παράρτημα I, IA ή IB της οδηγίας). Απαιτούνται μακροπρόθεσμες μελέτες τοξικότητας για την μεταλλαξιογένεση, την καρκινογένεση και την αναπαραγωγή και τοξικότητα, καθώς και άλλες τοξικολογικές και οικοτοξικολογικές μελέτες. Η Επιτροπή θα αποφασίζει για την εγγραφή ή μη ενός δραστικού συστατικού στο παράρτημα I, με βάση τα συμπεράσματα της εκτίμησης κινδύνου. Εάν συνάγεται ότι οι κίνδυνοι που αντιπροσωπεύει ένα συστατικό για τον άνθρωπο, τα ζώα και το περιβάλλον είναι αποδεκτοί, το εν λόγω δραστικό συστατικό θα εγγράφεται σε κατάλογο εγκεκριμένων ουσιών υπό ορισμένους όρους για την χρήση και υπό πιθανούς περιορισμούς. Εάν συνάγεται ότι οι κίνδυνοι είναι μη αποδεκτοί, το δραστικό συστατικό θα απαγορεύεται.

(1) ΕΕ L 230 της 19.8.1991.

(2) ΕΕ L 123 της 24.4.1998.
ΓΡΑΠΤΗ ΕΡΩΤΗΣΗ E-1776/98

υποβολή: Lucio Manisco (GUE/NGL) προς την Επιτροπή

(5 Ιουνίου 1998)

Θέμα: Κατασκοπευτικό σύστημα Echelon

Ένα έγγραφο του STOA του Ευρωπαϊκού Κοινοβουλίου καθώς και ευρωπαϊκές δημοσιογραφικές πηγές κατήγγειλαν την ύπαρξη ενός τηλεματικού δικτύου βιομηχανικής κατασκοπείας υπό την επωνυμία ECHELON, στο οποίο μετέχουν οι Ηνωμένες Πολιτείες, το Ηνωμένο Βασίλειο, ο Καναδάς, η Νέα Ζηλανδία και η Αυστραλία.

Βάσει του ανωτέρω εγγράφου, "το σύστημα Echelon, διακρίνεται από τα άλλα συστήματα ηλεκτρονικής κατασκοπείας του δικτύου UKUSA, διότι κατευθύνεται κυρίως κατά πολιτικών στόχων κυβερνήσεων, οργανώσεων και επιχειρήσεων της κάθε χώρας".

1. Δεν θεωρεί η Επιτροπή ότι η δράση του προγράμματος Echelon, ένα από τα βασικά κράτη μέλη του οποίου (η Μεγάλη Βρετανία στην οποία υπάρχουν δύο από τις έξι βάσεις στο Mentmith Hill και το Morwanataow), αποτελεί κατάφωρη παραβίαση της αλληλεγγύης μεταξύ των κρατών μελών της Ένωσης;

2. Δεν θεωρεί η Επιτροπή ότι η δράση βιομηχανικής κατασκοπείας είναι αντίθετη προς τις συνθήκες και αποσκοπεί στην φαλκίδευση του ανταγωνισμού;

3. Δεν θεωρεί η Επιτροπή ότι η ανωτέρω περιγραφόμενη δραστηριότητα παραβιάζει το άρθρο 51 του Χάρτη του ΟΗΕ;

4. Σε ποιές ενέργειες σκοπεύει να προβεί άμεσα η Επιτροπή προκειμένου να σταματήσει αυτού του είδους η βιομηχανική κατασκοπεία;

5. Ποιά επείγοντα μέτρα σκοπεύει να λάβει η Επιτροπή κατά του Ηνωμένου Βασιλείου, των Ηνωμένων Πολιτειών και των άλλων κρατών που συμμετέχουν στο κατασκοπευτικό σύστημα της βιομηχανίας Echelon;

Aπάντηση του κ. Bangemann εξ ονόματος της Επιτροπής

(25 Σεπτεμβρίου 1998)

Η Επιτροπή έλαβε γνώση της ενδιάμεσης μελέτης: "An appraisal of technologies of political control" (αξιολόγηση τεχνολογιών πολιτικού ελέγχου) που συνέταξε η ομάδα εργασίας για την εκτίμηση επιστημονικών και τεχνολογικών δυνατοτήτων (STDA) του Κοινοβουλίου. Η Επιτροπή δεν διαθέτει στοιχεία ούτε της έχει καταγγελθεί ότι συγκεκριμένο κράτος μέλος παραβιάζει σχετικά τη συνθήκη ΕΚ.

Η Επιτροπή πάντως βρίσκεται σε επαγρύπνηση για την προστασία των κοινοτικών συμφερόντων και συνεχίζει να καταβάλει προσπάθειες για τη βελτίωση της ασφάλειας των δικτύων δεδομένων της. Εξάλλου, η Επιτροπή καταδικάζει κάθε απόπειρα παραβίασης της ακεραιότητας και του εμπιστευτικού χαρακτήρα πληροφοριών που είναι στη διάθεση ή διαβιβάζονται από τα όργανα.
ΓΡΑΠΤΗ ΕΡΩΤΗΣΗ E-1581/98

υποβολή: Daniel Varela Suanzes-Carpegna (PPE) προς την Επιτροπή

(25 Μαΐου 1998)

Θέμα: Βιομηχανία σχιστολίθου και σύστημα γενικευμένων προτιμήσεων

Θα μπορούσε η Επιτροπή να μας αναφέρει ποιο είναι αντιστοίχως το προτιμησιακό περιθώριο και ο δασμολογικός συντελεστής που εφαρμόζεται στις εισαγωγές σχιστολίθου στην Ευρωπαϊκή Ένωση προερχομένων από εγκεκριμένες τρίτες χώρες που απολαύουν προτιμησιακού δασμολογικού καθεστώτος καθώς και ποια είναι η προβλεπόμενη μελλοντική εξέλιξη και τροποποίηση του εν λόγω καθεστώτος;

Θα μπορούσε, εξάλλου, η Επιτροπή να μας αναφέρει αναλυτικώς το δασμολογικό συντελεστή που εφαρμόζεται στις κοινοτικές εξαγωγές σχιστολίθου σε κάθε μία από τις χώρες που εξάγουν σχιστόλιθο στην Ευρωπαϊκή Ένωση στο πλαίσιο ενός προτιμησιακού δασμολογικού καθεστώτος;
ΓΡΑΠΤΗ ΕΡΩΤΗΣΗ E-2267/98

υποβολή: Rainer Wieland (PPE) προς την Επιτροπή

(22 Ιουλίου 1998)

Θέμα: Κόστος του κοινοβουλευτικού συστήματος

Το ειδικό τμήμα IV της Επιστημονικής Υπηρεσίας της Γερμανικής Ομοσπονδιακής Βουλής εκπόνησε με αριθ. πρωτοκόλλου WF IV - 4/98 στις 24.02.1998 μελέτη με θέμα "Το κόστος του κοινοβουλευτικού συστήματος των ΗΠΑ και της Ομοσπονδιακής Δημοκρατίας της Γερμανίας".

Είναι η Επιτροπή σε θέση, να αντιπαραβάλει το κόστος του κοινοβουλευτικού συστήματος της ΕΕ - το τελευταίο αφενός με συνυπολογισμό των γλωσσικών υπηρεσιών, αφετέρου χωρίς συνυπολογισμό των γλωσσικών υπηρεσιών - για τα από το έτος 1993 διατιθέμενα ποσά των αντιστοίχων οικονομικών ετών;

Εάν ναι, ποια εικόνα έχει αυτή η αντιπαραβολή;

Απάντηση του κ. Santer εξ ονόματος της Επιτροπής

(24 Ιουλίου 1998)

Το Αξιότιμο Μέλος του Κοινοβουλίου παρακαλείται να ανατρέξει στην απάντηση της Επιτροπής στην γραπτή του ερώτηση E-1660/98(1).

Η απάντηση αυτή εξακολουθεί να ισχύει.

(1) ΕΕ C 386 της 11.12.1998, σελ. 154.
ΓΡΑΠΤΗ ΕΡΩΤΗΣΗ E-1727/98

υποβολή: Joaquín Sisó Cruellas (PPE) προς την Επιτροπή

(5 Ιουνίου 1998)

Θέμα: Αύξηση των εξαγωγών υποδημάτων από το Βιετνάμ προς την ΕΕ

Η Ευρωπαϊκή Ένωση καθόρισε οριστικά δασμούς αντιντάμπιγκ για ορισμένες εισαγωγές υφασμάτινων υποδημάτων από την Κίνα, τον Οκτώβριο του 1997 και, τον Φεβρουάριο του 1998, τους επεξέτεινε και στα δερμάτινα και συνθετικά υποδήματα. Οι υπηρεσίες της Επιτροπής για την καταπολέμηση της απάτης πραγματοποιούν αυτή τη στιγμή μια έρευνα στο Βιετνάμ για να διαπιστώσουν εάν η αύξηση των βιετναμικών εξαγωγών υποδημάτων προς την ΕΕ οφείλεται σε εκτροπή των δασμών αντιντάμπιγκ.

Θα μπορούσε η Επιτροπή να αναφέρει ποιά είναι τα πρώτα αποτελέσματα της έρευνας αυτής;

Απάντηση της κας Gradin εξ ονόματος της Επιτροπής

(1 Ιουλίου 1998)

Η Επιτροπή σε στενή συνεργασία με τις αρμόδιες αρχές των κρατών μελών και του Βιετνάμ, διεξάγει έρευνες όσον αφορά τις εισαγωγές στην Κοινότητα υποδημάτων που δηλώθηκαν ως καταγωγής Βιετνάμ και συνοδεύονται από προτιμησιακά (καθεστώς γενικευμένων προτιμήσεων ΚΓΠ) πιστοποιητικά καταγωγής τύπου Α που φαίνεται ότι εκδόθηκαν στο Βιετνάμ.

Αυτές οι έρευνες συνεχίζονται. Ως εκ τούτου, δεν είναι δυνατόν να καθοριστεί σε αυτό το στάδιο εάν ορισμένα φορτία υποδημάτων κινεζικής καταγωγής έχουν ψευδώς χαρακτηριστεί ως καταγωγής άλλης χώρας, για παράδειγμα του Βιετνάμ, ώστε να αποφευχθεί η καταβολή των δασμών αντιντάμπινγκ.
ΓΡΑΠΤΗ ΕΡΩΤΗΣΗ E-2253/98

υποβολή: Miguel Arias Cañete (PPE) προς την Επιτροπή

(22 Ιουλίου 1998)

Θέμα: ΕΓΤΠΕ - Τμήμα Εγγυήσεων στο Ηνωμένο Βασίλειο, 1986-1995

Μπορεί η Επιτροπή να αναφέρει ποιό είναι το συνολικό ποσό που έλαβετο Ηνωμένο Βασίλειο κατά τα έτη 1986 έως 1995, από το ΕΓΤΠΕ - Τμήμα Εγγυήσεων,:

- διευκρινίζοντας και την κατανομή κατά κεφάλαια (ποώδεις καλλιέργειες, ζάχαρη, μεταξωτά υφάσματα και μεταξοσκώληκες, άλλοι τομείς ή φυτικά προϊόντα, αμπελοοινικός τομέας, καπνός, γάλα και γαλακτοκομικά προϊόντα, βόειο, πρόβειο, αίγειο και χοιρινό κρέας, αυγά και πουλερικά, λοιπά μέτρα ζωικής παραγωγής, επιστροφές για επεξεργασμένα γεωργικά προϊόντα, επιστροφές για επισιτιστική βοήθεια της ΕΕ, διανομή γεωργικών προϊόντων σε αναξιοπαθούντες, συνοδευτικά μέτρα, μέτρα ανάπτυξης της υπαίθρου εν σχέσει προς τη λειτουργία των αγορών, άλλα μέτρα, εισοδηματικές ενισχύσεις και Ευρωπαϊκό Ταμείο εγγυήσεων Αλιείας);

- και την κατανομή κατά τρόπους (επιστροφές κατά την εξαγωγή, ενισχύσεις για την ανιστάθμιση των τιμών, ενισχύσεις με βάση την έκταση των καλλιεργειών, ενισχύσεις με βάση τον αριθμό των ζώων, επιδοτήσεις προσανατολισμού, ενισχύσεις προς την ιδιωτική αποθήκευση, απόσυρση και συναφείς ενέργειες, αντισταθμιστικά ποσά, συνοδευτικά μέτρα της μεταρρύθμισης της ΚΑΠ, και δαπάνες δημόσιας αποθήκευσης);
ΓΡΑΠΤΗ ΕΡΩΤΗΣΗ E-1808/98

υποβολή: Alexandros Alavanos (GUE/NGL) προς την Επιτροπή

(11 Ιουνίου 1998)

Θέμα: Αναμόρωση προγραμμάτων γενικής εκπαίδευσης και ανάθεσης συγγραφής των νέων σχολικών βιβλίων στην Ελλάδα

Σύμφωνα με την ενέργεια 1.1.α. "Προγράμματα - Βιβλία" του υποπρογράμματος 1. "Γενική και Τεχνική Εκπαίδευση" του προγράμματος "Εκπαίδευση και Αρχική Επαγγελαμτική Κατάρτιση" προβλέπονται ειδικές διαδικασίες, αφένός για τη διαμόρφωση των προγραμμάτων σπουδών, που γίνεται με ευθύνη της Συντονιστικής Ομάδας και των Θεματικών Επιτροπών του έργου, και αφ' ετέρου για τη συγγραφή των βιβλίων. Επίσης, στο τεχνικό δελτίο της ενέργειας ορίζεται ότι τα νέα βιβλία που θα επιλεγούν και θα χρηματοδοτηθούν από το Β'Κοινοτικό Πλαίσιο θα πρέπει να ανταποκρίνονται στα προγράμματα σπουδών που έχουν προκύψει από τις προβλεπόμενες διαδικασίες του έργου.

Γνωρίζει η Επιτροπή αν τα νέα βιβλία που προτείνονται και πρόκειται να χρηματοδοτήσει ανταποκρίνονται στα προγράμματα σπουδών που έχει επεξεργασθεί η αρμόδια Συντονιστική Ομάδα; Η συγγραφή των βιβλίων, τα οποία θα επιλεγούν τελικά για χρηματοδότηση στο πλαίσιο της παραπάνω ενέργειας του προγράμματος, θα πραγματοποιηθεί με απ' ευθείας ανάθεση ή με διαγωνισμό; Ποιά μέθοδο ανάθεσης έχει επιλέξει το Υπουργείο Παιδείας της Ελλάδας;

Απάντηση του κ. Flynn εκ μέρους της Επιτροπής

(3 Αυγούστου 1998)

Η Επιτροπή θεωρεί ότι τα νέα σχολικά βιβλία, που έχουν συγγραφεί στα πλαίσια του μέτρου 1.1. "Προγράμματα σπουδών - Σχολικά βιβλία" του επιχειρησιακού προγράμματος "Εκπαίδευση και αρχική επαγγελματική κατάρτιση" του κοινοτικού πλαισίου στήριξης για την Ελλάδα, θα πρέπει να ανταποκρίνονται στα προγράμματα σπουδών που έχει επεξεργασθεί η συντονιστική ομάδα. Η Επιτροπή δεν διαθέτει συγκεκριμένες πληροφορίες για το θέμα αυτό.

Σύμφωνα με το τεχνικό δελτίο του μέτρου, η συγγραφή νέων σχολικών βιβλίων που θα επιλεγούν για χρηματοδότηση θα πρέπει να ανατεθεί βάσει ανοιχτού διαγωνισμού. Μόνο σε δύο συγκεκριμένες περιπτώσεις μπορεί η συγγραφή σχολικών βιβλίων να ανατεθεί απ' ευθείας, δηλαδή για σχολικά βιβλία για τα οποία υφίστανται ήδη συγγραφικά δικαιώματα και η ενημέρωση και η προσαρμογή τους ανατίθενται από τους αρχικούς συγγραφείς, όπως επίσης και για ορισμένα σχολικά βιβλία για το ενιαίο λύκειο, των οποίων η συγγραφή πρέπει να γίνει τάχιστα προκειμένου να χρησιμοποιηθούν ήδη κατά τη σχολική περίοδο 1998-1999.
ΓΡΑΠΤΗ ΕΡΩΤΗΣΗ E-1779/98

υποβολή: Nikitas Kaklamanis (UPE) προς την Επιτροπή

(11 Ιουνίου 1998)

Θέμα: Στελέχωση της "Ευρωπαïκής Υπηρεσίας Περιβάλλοντος" (Ε.Ε.Α.)

Η κ. BJERREGAARD ευγενώς μου απέστειλε (στις 13.5.1998) απάντηση στην ερώτησή μου (Ε-1007/98)(1) σχετικά με τις προσλήψεις στην Ε.Ε.Α.. Στην απάντηση του ερωτήματος 4 που είχα υποβάλει παρουσιάζεται ένας πίνακας, όπου φαίνεται ότι σε σύνολο 56 υπαλλήλων της Ε.Ε.Α. υπάρχει μόνο ένας (1) Έλληνας, ενώ υπηρετούν επτά (7) Βέλγοι, τέσσερις (4) Πορτογάλοι, τρεις (3) Φινλανδοί, επτά (7) Ολλανδοί, και μόλις ένας (1) Ιρλανδός.

Το γεγονός αυτό είναι εξαιρετικά περίεργο, αφού ο πληθυσμός της Ελλάδας είναι τουλάχιστον όσος του Βελγίου και της Πορτογαλίας, αρκετά μεγαλύτερος της Φινλανδίας, ενώ υπολείπεται της Ολλανδίας, χωρίς όμως οι επτά φορές περισσότεροι Ολλανδοί υπάλληλοι να δικαιολογούν αυτή τη διαφορά. Κάτι ανάλογο συμβαίνει και με την ιρλανδική παρουσία στην Ε.Ε.Α., η οποία φαίνεται να μην αντιστοιχεί με το πληθυσμιακό μέγεθος της χώρας αυτής εν σχέσει με τα υπόλοιπα κράτη μέλη της Ε.Ε.

Θα ήθελα να πληροφορηθώ με ποιό τρόπο και πότε θα διορθωθεί αυτή η προφανής ανισορροπία που υπάρχει στην κατανομή των υπαλλήλων ανά εθνικότητα, ώστε να επιτευχθεί η επαρκής εκπροσώπηση των ελληνικής ιθαγένειας πολιτών στο προσωπικό της Ε.Ε.Α.

Απάντηση της κυρίας Bjerregaard εξ ονόματος της Επιτροπής

(13 Ιουλίου 1998)

Για το προσωπικό του Ευρωπαϊκού Οργανισμού Περιβάλλοντος ισχύει o κανονισμός υπηρεσιακής κατάστασης των μονίμων και λοιπών υπαλλήλων των Ευρωπαϊκών Κοινοτήτων. Οι βασικές αρχές πρόσληψης προβλέπονται στο άρθρο 27 το οποίο ορίζει ότι:

Η πρόσληψη πρέπει να εξασφαλίζει στο όργανο τη συνεργασία υπαλλήλων που διαθέτουν τα πιο υψηλά προσόντα ικανοτήτων, αποδοτικότητας και ακεραιότητας και οι οποίοι επιλέγονται στην ευρύτερη δυνατή γεωγραφική βάση μεταξύ των υπηκόων των κρατών μελών.

Το Αξιότιμο Μέλος του Κοινοβουλίου αντιλαμβάνεται ότι οι θέσεις δεν είναι εκ των προτέρων κατανεμημένες με βάση γεωγραφικά ή δημογραφικά κριτήρια. Αντίθετα, οι προσλήψεις γίνονται κυρίως βάσει προσόντων κατόπιν ανοικτών και διαφανών διαγωνισμών, για τη διενέργεια των οποίων λαμβάνεται υπόψη ο στόχος αυτός.

Σε έναν μικρό οργανισμό όπως είναι ο Ευρωπαϊκός Οργανισμός Περιβάλλοντος, που έχει μάλιστα την έδρα του στη βόρεια Ευρώπη, είναι ασφαλώς πρακτικά δύσκολο να συνδυαστεί η ανάγκη πρόσληψης των καλλίτερων υποψηφίων με την ανάγκη μιας ορθής γεωγραφικής κατανομής. Έτσι, οι εκ πρώτης όψεως ανισορροπίες μοιάζουν πιο εντυπωσιακές, όπως στην υπόψη περίπτωση.

Η Επιτροπή πιστεύει ότι ο Ευρωπαϊκός Οργανισμός Περιβάλλοντος έχει τηρήσει τις γενικές αρχές πρόσληψης προσωπικού και ότι έχει καταβάλει προσπάθειες να επιτύχει μια ικανοποιητικότερη ισορροπία μέσω της πρόσληψης εθνικών εμπειρογνωμόνων.

Ο εκπρόσωπος της Επιτροπής στο διοικητικό συμβούλιο του οργανισμού θα επιστήσει την επί του θέματος προσοχή του διευθυντή και του διοικητικού συμβουλίου στο σύνολό του.

(1) ΕΕ C 402 της 22.12.1998, σελ. 56.
ΓΡΑΠΤΗ ΕΡΩΤΗΣΗ E-1138/98

υποβολή: José Apolinário (PSE) προς την Επιτροπή

(24 Απριλίου 1998)

Θέμα: Πολιτική έρευνας /Αζόρες

Λαμβάνοντας υπόψη την ιδιαιτερότητα της περιφέρειας των Αζορών (Πορτογαλία), περιφέρειας ιδιαίτερα απομακρυσμένης και με ειδικό καθεστώς που θεσμοθετείται στη Συνθήκη για την Ευρωπαϊκή Ένωση, ζητώ από την Επιτροπή να αναφέρει ποια κοινοτική ενίσχυση έλαβε η περιφέρεια αυτή μέσω πόρων του προϋπολογισμού για την έρευνα και τις επιστήμες κατά την περίοδο 1994-1999 και ποια είναι η πρόβλεψη της Επιτροπής σχετικά με τις ενισχύσεις στο πλαίσιο της οικονομικής περιόδου 2000-2006.

Απάντηση της κας Cresson εξ ονόματος της Επιτροπής

(28 Ιουλίου 1998)

Στο Αξιότιμο Μέλος καθώς και στη Γενική Γραμματεία του Κοινοβουλίου διαβιβάζουμε απευθείας πίνακα με τις δοθείσες στο διάστημα 1994 έως 1997 χρηματοδοτικές παρεμβάσεις, με βάση το 4ο πρόγραμμα-πλαίσιο έρευνας, στις νομικές οντότητες που είναι εγκατεστημένες στις Αζόρες.

Κατέφαρμογή της προτάσεως της Επιτροπής σχετικά με τους κανόνες συμμετοχής επιχειρήσεων, ερευνητικών κέντρων και πανεπιστημίων, και τους κανόνες διάδοσης των αποτελεσμάτων της έρευνας για την υλοποίηση του 5ου προγράμματος -πλαισίου (1998-2002)(1), κάθε νομική οντότητα εγκατεστημένη στην περιφέρεια των Αζορών θα διατηρήσει το δικαίωμα συμμετοχής της στις έμμεσες δράσεις έρευνας και τεχνολογικής ανάπτυξης (ΕΤΑ) και λήψης κοινοτικών χρηματοδοτήσεων υπό τους όρους που εφαρμόζονται για τις νομικές οντότητες ενός κράτους μέλους.

(1) COM(97)587 τελικό.
ΓΡΑΠΤΗ ΕΡΩΤΗΣΗ E-1613/98

υποβολή: Glyn Ford (PSE) προς την Επιτροπή

(25 Μαΐου 1998)

Θέμα: Διαστημικός Σταθμός "Άλφα"

Θα μπορούσε άραγε η Επιτροπή να παράσχει λεπτομερή στοιχεία όσον αφορά τη συμμετοχή της Ευρωπαϊκής Ένωσης στο διεθνές πρόγραμμα υπό την επωνυμία Διαστημικός Σταθμός "Άλφα";

Απάντηση της κας Cresson εξ ονόματος της Επιτροπής

(2 Ιουλίου 1998)

Οκτώ κράτη μέλη συμβάλλουν στο έργο για το διεθνή διαστημικό σταθμό συμμετέχοντας στο αντίστοιχο πρόγραμμα της Ευρωπαϊκής Διαστημικής Αρχής (ESA), για την ανάπτυξη διεθνούς διαστημικού σταθμού και τη διακυβερνητική συμφωνία με τις Ηνωμένες Πολιτείες, τη Ρωσία, τον Καναδά και την Ιαπωνία.

Ο συνολικός προϋπολογισμός του προγράμματος ανάπτυξης της ESA τόσο όσον αφορά τόσο τα διαστημικά όσο και τα επίγεια στοιχεία υποδομής ανέρχεται σε 2 651 εκατ. ECU για την περίοδο από 1996 έως 2004.

Κατά φθίνον ποσοστό συμμετοχής, τα κράτη μέλη συμβάλλουν ως εξής: Γερμανία 41 %, Γαλλία 27.6 %, Ιταλία 18.9 %, Βέλγιο 3 %, Ισπανία 2 % και < 2 % Δανία, Ολλανδία και Σουηδία.

Δεν υφίσταται συμμετοχή σε κοινοτικό επίπεδο.